
BIRŽŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL LEIDIMŲ PREKIAUTI IR TEIKTI PASLAUGAS BIRŽŲ RAJONO SAVIVALDYBĖS  VIEŠOSIOSE VIETOSE IŠDAVIMO TVARKOS APRAŠO PATVIRTINIMO 

2024  m. balandžio 10 d.  Nr. A-188
Biržai


Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, Biržų rajono savivaldybės tarybos 2023 m. gruodžio 28 d. sprendimo Nr. T-385 „Dėl Prekybos ir paslaugų teikimo Biržų rajono savivaldybės viešosiose vietose taisyklių patvirtinimo“ 3  punkto 3.1 papunkčiu:
[bookmark: _Hlk161932505]1. T v i r t i n u  Leidimų prekiauti ir teikti paslaugas Biržų rajono savivaldybės viešosiose vietose išdavimo tvarkos aprašą (pridedama).
2. N u s t a t a u, kad šis įsakymas skelbiamas Teisės aktų registre ir Biržų rajono savivaldybės interneto svetainėje.
	


Administracijos direktorė 		Jurga Bagamolovienė




















Parengė

Aldona Jurkštaitė

PATVIRTINTA
Biržų rajono  savivaldybės 
administracijos direktoriaus 
2024 m. balandžio 10 d.
įsakymu Nr. A-188

LEIDIMŲ PREKIAUTI IR TEIKTI PASLAUGAS  BIRŽŲ RAJONO SAVIVALDYBĖS                      VIEŠOSIOSE VIETOSE IŠDAVIMO TVARKOS APRAŠAS

I SKYRIUS
BENDROSIOS NUOSTATOS

1. Leidimų prekiauti ir teikti paslaugas Biržų rajono savivaldybės viešosiose vietose išdavimo tvarkos aprašas (toliau – Aprašas) nustato leidimų prekiauti ir teikti paslaugas Biržų rajono savivaldybės viešosiose vietose išdavimo, galiojimo sustabdymo ir galiojimo panaikinimo tvarką. 
2. Leidimas prekiauti ir teikti paslaugas Biržų rajono savivaldybės viešosiose vietose – Biržų rajono savivaldybės (toliau – Savivaldybės) administracijos išduotas dokumentas, suteikiantis teisę fiziniam ar juridiniam asmeniui prekiauti ir (ar) teikti paslaugas konkrečioje leidime nurodytoje Savivaldybės teritorijos viešojoje vietoje (toliau – Leidimas) (1 priedas).
3. Leidimai išduodami vadovaujantis Prekybos ir paslaugų teikimo Biržų rajono savivaldybės viešosiose vietose taisyklėmis, patvirtintomis Biržų rajono savivaldybės tarybos 2023 m. gruodžio 28 d. sprendimu Nr. T-385 „Dėl Prekybos ir paslaugų teikimo Biržų rajono savivaldybės viešosiose vietose taisyklių patvirtinimo“ (toliau – Taisyklės), Vietinės rinkliavos už leidimo prekiauti ar teikti paslaugas Biržų rajono savivaldybės viešosiose vietose išdavimą nuostatais, patvirtintais Biržų rajono savivaldybės tarybos 2021 m. kovo 26 d. sprendimu Nr. T-98 „Dėl Vietinės rinkliavos už leidimo prekiauti ar teikti paslaugas Biržų rajono savivaldybės viešosiose vietose išdavimą nuostatų patvirtinimo“ (toliau – Vietinės rinkliavos nuostatai), kitais teisės aktais ir Aprašu. 
4. Apraše vartojamos sąvokos suprantamos taip, kaip jas apibrėžia teisės aktai.

II SKYRIUS
LEIDIMŲ PREKIAUTI IR TEIKTI PASLAUGAS VIEŠOSIOSE VIETOSE 
IŠDAVIMO TVARKA

5. Leidimus prekiauti ir teikti paslaugas Savivaldybės viešosiose vietose išduoda ir leidimų registre registruoja Savivaldybės administracijos seniūnijos.
6. Leidimai prekiauti ir teikti paslaugas Biržų rajono savivaldybės nustatytose viešosiose vietose išduodami:
6.1. viešojo konkurso būdu;
6.2. ne viešojo konkurso būdu.
[bookmark: _Hlk162360672]7. Kai Leidimas prekiauti ir teikti paslaugas išduodamas viešojo konkurso būdu, viešąjį konkursą (-us) vykdo Savivaldybės administracijos direktoriaus įsakymu sudaryta Viešojo konkurso dėl leidimų prekiauti ir teikti paslaugas Biržų rajono savivaldybės viešosiose vietose išdavimo organizavimo komisija Viešojo konkurso dėl leidimų prekiauti ir teikti paslaugas Biržų rajono savivaldybės viešosiose vietose išdavimo organizavimo tvarkos aprašo, patvirtinto Savivaldybės administracijos direktoriaus įsakymu,  nustatyta tvarka. Konkurso laimėtojas įgyja teisę prekiauti ar teikti paslaugas laimėtoje viešojoje vietoje.
8. Kai Leidimas prekiauti ir teikti paslaugas išduodamas viešojo konkurso būdu, Viešojo konkurso laimėtojas dėl leidimo išdavimo privalo kreiptis į seniūniją ne vėliau kaip per 10  darbo dienų nuo laimėtojo nustatymo dienos. Leidimas prekiauti ir teikti paslaugas viešosiose vietose išduodamas, kai yra sumokėta viešojo konkurso būdu pasiūlyta vietinės rinkliavos suma. Leidimai išduodami kurortinio, poilsio ir turizmo vasaros sezono laikotarpiui.
9. Leidimai prekiauti ir teikti paslaugas ne viešojo konkurso būdu išduodami, kai yra sumokėta Savivaldybės tarybos Vietinės rinkliavos nuostatuose patvirtinta vietinė rinkliava. Leidimai išduodami laikotarpiui, už kurį sumokėta vietinė rinkliava. 
10. Seniūnija, gavusi prašymą išduoti Leidimą, patikrina, ar tinkamai ir pagal reikalavimus pateikta informacija ir dokumentai, nurodyti Aprašo 13 punkte, ir nustačiusi, kad pateikti ne visi dokumentai, kurių reikia Leidimui išduoti, arba prašymas ir (ar) kiti dokumentai, kurių reikia Leidimui išduoti, ne visiškai, neteisingai užpildyti arba juose pateikti neteisingi duomenys, ne vėliau kaip per 5 darbo dienas nuo dokumentų, kurių reikia Leidimui išduoti, gavimo dienos prašyme nurodytu būdu praneša apie tai Leidimo prašytojui ir nustato ne trumpesnį kaip 5 darbo dienų terminą trūkstamiems arba patikslintiems dokumentams pateikti. Leidimas išduodamas ne vėliau kaip per 5 darbo dienas nuo prašymo pateikimo dienos. Jeigu buvo pateikti ne visi (ne visai ir (ar) neteisingai užpildyti) dokumentai arba jie neatitinka dokumentams keliamų reikalavimų, arba pateikti neteisingi duomenys, terminas skaičiuojamas nuo visų arba papildytų (patikslintų) dokumentų ir vietinės rinkliavos gavimo. 
11. Leidimai prekiauti ir teikti paslaugas viešosiose vietose masinių renginių metu išduodami renginio trukmės laikotarpiui, kuris nurodytas Masinių renginių organizavimo Biržų rajono savivaldybės viešosiose vietose tvarkos aprašo, patvirtinto Biržų rajono savivaldybės tarybos 2023 m. rugpjūčio 25 d. sprendimu Nr. T-256 „Dėl Masinių renginių organizavimo Biržų rajono savivaldybės viešosiose vietose tvarkos aprašo patvirtinimo“, nustatyta tvarka išduotame leidime organizuoti renginį. 

III SKYRIUS
PRAŠYMŲ LEIDIMAMS GAUTI PATEIKIMO TVARKA

12. Prašymas išduoti Leidimą prekiauti ar teikti paslaugas Savivaldybės viešojoje vietoje  kartu su kitais dokumentais pateikiamas Biržų rajono savivaldybės administracijos seniūnijai, kurios teritorijoje yra prekybos ar paslaugų teikimo vieta. Prašymas gali būti teikiamas popierine forma arba elektroninėmis priemonėmis (el. paštu atitinkamos seniūnijos seniūnui arba per elektroninius valdžios vartus www.epaslaugos.lt). 
13. Asmuo, norintis gauti Leidimą, pateikia:
13.1. prašymą (2 priedas);
13.2. įmonės pažymėjimo, verslo liudijimo ar kitų dokumentų, suteikiančių teisę vykdyti veiklą, kopijas; 
13.3. ūkininko ūkio pažymėjimo, sodininkų bendrijos nario ar kito dokumento, įrodančio, kad žemės ūkio produkcija užauginta asmeniniame pagalbiniame ūkyje, sodo sklype ar pan. (prekiaujantys žemės ūkio produkcija be verslo liudijimo), kopijas;
13.4. pageidaujantis prekiauti maisto produktais – maisto tvarkymo subjekto patvirtinimo pažymėjimo kopiją;
13.5. pageidaujantis prekiauti iš prekybai pritaikyto automobilio ar jo priekabos – transporto priemonės registracijos liudijimo kopiją; 
13.6. pageidaujantis prekiauti savo ūkyje (įmonėje) užaugintais (pagamintais) ekologiškais produktais – VšĮ „Ekoagros“ išduoto sertifikato kopiją;
13.7. pageidaujantis prekiauti tautodailės kūriniais masinių renginių metu – tautinio paveldo sertifikato, tautodailininko ar tradicinių amatų meistro pažymėjimo kopiją;
13.8. pageidaujantis teikti vandens plaukiojimo priemonių nuomos paslaugą viešosiose vietose, kuriose turi būti įsirengiama laikina pontoninė prieplauka su impregnuotų lentų paklotu –  prieplaukos eskizą, suderintą su Savivaldybės administracijos Architektūros ir urbanistikos skyriumi;
13.9. įgaliojimą (jeigu prašymą teikia įgaliotas asmuo);
13.10. vietinės rinkliavos sumokėjimą patvirtinantį dokumentą.
14. Prašymą ir dokumentus Leidimui gauti teikiantis asmuo atsako už teikiamų duomenų teisingumą ir dokumentų tikrumą. 

IV SKYRIUS
LEIDIMO SUSTABDYMAS, PANAIKINIMAS IR ATSISAKYMAS IŠDUOTI LEIDIMĄ

15. Leidimo galiojimas sustabdomas, kai:
15.1. nustatomi Taisyklių pažeidimai – iki pažeidimų pašalinimo, bet ne ilgiau nei 30  kalendorinių dienų nuo nustatytų pažeidimų užfiksavimo;
15.2. gauta informacija, kad Valstybinė maisto ir veterinarijos tarnyba (toliau – VMVT) sustabdė maisto tvarkymo subjekto patvirtinimo pažymėjimo galiojimą (sustabdomas atitinkamam  VMVT nustatytam laikotarpiui). 
16. Leidimo galiojimas panaikinamas, kai:
16.1. pateikiamas asmens prašymas panaikinti Leidimo galiojimą;
16.2. paaiškėja, kad Leidimui gauti buvo pateikti klaidingi duomenys;
16.3. sustabdžius Leidimo galiojimą dėl pažeidimų, pažeidimai per nustatytą laiką nebuvo pašalinti;
16.4. gauta informacija, kad VMVT panaikino maisto tvarkymo subjekto patvirtinimo pažymėjimo galiojimą;
16.5. dėl prekybos ar paslaugų teikimo veiklos yra gauta motyvuotų raštiškų prašymų (skundų) ir dėl to yra pažeidžiami trečiųjų asmenų teisėti lūkesčiai ar išaiškėja naujos neįvertintos aplinkybės, dėl kurių turėtų būti keičiamas prekybos ir paslaugų teikimo vietų sąrašas ir naikinama prekybos ir paslaugų teikimo vieta;
16.6. kitais teisės aktuose numatytais atvejais.
17. Sustabdžius ar panaikinus Leidimo galiojimą, sumokėta vietinė rinkliava negrąžinama, išskyrus atvejus, kai asmuo negali pasinaudoti Leidimo suteiktomis teisėmis dėl nuo jo nepriklausančių aplinkybių ar priežasčių. Apie Leidimo galiojimo sustabdymą ar panaikinimą asmuo informuojamas raštu (registruotu laišku ar elektroninėmis priemonėmis) per 5 darbo dienas.
18. Leidimas neišduodamas, jeigu:
18.1. asmuo Leidimui gauti pateikė ne visus ar neteisingai užpildytus šiame Apraše nurodytus dokumentus ir per nustatytą laiką jų nepatikslino ar trūkstamų nepateikė;
18.2. asmuo, kuriam suteikta teisė įsigyti Leidimą viešojo konkurso būdu, per 10 darbo dienų nuo Viešojo konkurso laimėtojo patvirtinimo nepateikė  prašymo išduoti Leidimą.
19. Apie atsisakymą išduoti Leidimą asmeniui pranešama raštu per 20 darbo dienų nuo prašymo gavimo dienos. 
V SKYRIUS
BAIGIAMOSIOS NUOSTATOS

20. Asmenys, pažeidę Aprašo reikalavimus, atsako Lietuvos Respublikos teisės aktų nustatyta tvarka. 
21. Tai, kas nereglamentuota Apraše, sprendžiama taip, kaip numatyta kituose Lietuvos Respublikos teisės aktuose, Biržų rajono savivaldybės tarybos sprendimuose ar Biržų rajono savivaldybės administracijos direktoriaus įsakymuose. Pasikeitus Aprašą reguliuojančių santykių teisiniam reglamentavimui, taikomos aukštesnių teisės aktų nuostatos.
22. Aprašas keičiamas, naikinamas ar stabdomas jo galiojimas Biržų rajono savivaldybės administracijos direktoriaus įsakymu.

_________________________

[bookmark: _Hlk162533862][bookmark: _Hlk162525831]								
								


								Leidimų prekiauti ir teikti paslaugas 
	Biržų rajono savivaldybės viešosiose
	vietose išdavimo tvarkos aprašo 
	1 priedas 


BIRŽŲ RAJONO SAVIVALDYBĖS ADMINISTRACIJOS
__________________________________________________________________________
(seniūnijos pavadinimas)


LEIDIMAS 
PREKIAUTI AR TEIKTI PASLAUGAS SAVIVALDYBĖS VIEŠOSIOSE VIETOSE

20___m. ___________________ d. Nr.___________

Leidimo turėtojas:_________________________________________________________________
[bookmark: _Hlk162524883]                             (juridinio asmens pavadinimas, kodas, adresas/ fizinio asmens vardas ir pavardė,
______________________________________________________________________________________      adresas, verslo liudijimo, individualios veiklos vykdymo pažymos, ūkininko ūkio pažymėjimo numeris)

Prekių asortimentas, paslaugos rūšis:__________________________________________________

________________________________________________________________________________

[bookmark: _Hlk161999577]Prekybos (paslaugų teikimo) vieta: 
                 pavadinimas_____________________________________________________________
                 adresas_________________________________________________________________
                 masinio renginio pavadinimas_______________________________________________

Prekybos ar paslaugos teikimo plotas: _________________________________________________
	
Leidimas galioja: _________________________________________________________________
________________________________________________________________________________

Informacija apie vietinės rinkliavos sumokėjimą:_________________________________________ ________________________________________________________________________________

Priedai:__________________________________________________________________________
	__________________________________________________________________________


Seniūnas 		                               (parašas)                             	  (vardas, pavardė) 




__________________________


	
							
								Leidimų prekiauti ir teikti paslaugas 
	Biržų rajono savivaldybės viešosiose
	vietose išdavimo tvarkos aprašo 
	2 priedas 

_____________________________________________________________________________________
(Juridinio asmens pavadinimas, buveinė, kodas, telefono Nr., el. paštas/fizinio asmens vardas, pavardė, 
_____________________________________________________________________________________
   adresas, telefono Nr., el. paštas)

Biržų rajono savivaldybės administracijos

___________________________________seniūnijai

P R A Š Y M A S
IŠDUOTI LEIDIMĄ PREKIAUTI AR TEIKTI PASLAUGAS VIEŠOJOJE VIETOJE

20___ m. __________________ d.

Prašau išduoti leidimą prekiauti (teikti paslaugas) Biržų rajono savivaldybės viešojoje vietoje, 
esančioje________________________________________________________________________
                                      (vietos pavadinimas, adresas, masinio renginio pavadinimas)       

_______________________________________________________________________________________________

Pageidaujama komercinės ir ūkinės veiklos rūšis:________________________________________ 						        (prekių asortimentas, paslaugos rūšis, vietų skaičius)
_______________________________________________________________________________________
_______________________________________________________________________________________

Pageidaujama veiklos vykdymo data, laikotarpis:____________________________________________
_______________________________________________________________________________


PRIDEDAMA: 1. ________________________________________________________________________

		2. ________________________________________________________________________

		3. ________________________________________________________________________


			(parašas)						(vardas, pavardė)




________________________

